title: 2011/250/UE: Deċiżjoni tal-Kunsill tal- 31 ta’ Jannar 2011 dwar l-iffirmar, f'isem l-Unjoni Ewropea, ta’ Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, li jemenda l-Ftehim sabiex jestendi d-dispożizzjonijiet tal-Ftehim għall-kummerċ bilaterali fit-tessuti, b'konsiderazzjoni tal-iskadenza tal-Ftehim bilaterali dwar it-tessuti

text:
               27.4.2011

               MT

               Il-Ġurnal Uffiċjali tal-Unjoni Ewropea

               L 106/1

         DEĊIŻJONI TAL-KUNSILL
   tal-31 ta’ Jannar 2011
   dwar l-iffirmar, f'isem l-Unjoni Ewropea, ta’ Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, li jemenda l-Ftehim sabiex jestendi d-dispożizzjonijiet tal-Ftehim għall-kummerċ bilaterali fit-tessuti, b'konsiderazzjoni tal-iskadenza tal-Ftehim bilaterali dwar it-tessuti
   (2011/250/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(4), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fid-9 ta’ Ġunju 2010 l-Kunsill awtorizza lill-Kummissjoni biex tidħol f’negozjati mar-Repubblika tal-Uzbekistan biex jiġi emendat il-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra (1) (minn hawn ’il quddiem “il-Ftehim”), sabiex jiġi żgurat li l-prinċipji li japplikaw għall-kummerċ f’oġġetti oħra jiġu estiżi formalment ukoll għall-kummerċ tal-prodotti tat-tessuti. Dawn in-negozjati ġew konklużi b'suċċess u l-Protokoll li jemenda l-Ftehim billi ħassar l-Artikolu 16, u r-referenzi kollha għalih, ġie inizjalat fl-1 ta’ Lulju 2010.

               (2)

               Fil-qafas tan-negozjati sar qbil bejn iż-żewġ partijiet biex isir eżerċizju ta’ tindif u titħassar dispożizzjoni teknika li m'għadx għandha użu li skadiet fl-1998 u l-Anness koorispondenti li jirreferi għaliha.

               (3)

               Bħala konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea ssostitwiet u ssuċċediet lill-Komunità Ewropea.

               (4)

               Il-Protokoll li jemenda l-Ftehim għandu jiġi ffirmat f'isem l-Unjoni, suġġett għall-konklużjoni tiegħu,

         ADOTTA DIN ID-DEĊIŻJONI:
   Artikolu 1
   L-iffirmar tal-Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Stati Membri tagħhom, minn naħa waħda u r-Repubblika tal-Uzbekistan, min-naħa l-oħra, li jemenda l-Ftehim sabiex jestendi d-dispożizzjonijiet tal-Ftehim għall-kummerċ bilaterali fit-tessuti, b'konsiderazzjoni tal-iskadenza tal-Ftehim bilaterali dwar it-tessuti, b'dan huwa approvat f'isem l-Unjoni, suġġett għall-konklużjoni tal-imsemmi Protokoll (2).
   Artikolu 2
   Il-President tal-Kunsill b'dan huwa awtorizzat li jinnomina l-persuna/i bis-setgħa li tiffirma/jiffirmaw il-Protokoll f'isem l-Unjoni, suġġett għall-konklużjoni tiegħu, u li jagħmel din id-dikjarazzjoni:

      “B’konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea issostitwiet u ssuċċediet lill-Komunità Ewropea u minn dik id-data teżerċita d-drittijiet kollha u tassumi l-obbligi kollha tal-Komunità Ewropea. Għalhekk, referenzi għall-‘Komunità Ewropea’ jew għall-‘Komunità’ fit-test tal-Ftehim, fejn meħtieġ, għandhom jinqraw bħala referenzi għall-‘Unjoni Ewropea’.”

   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-31 ta’ Jannar 2011.

            Għall-Kunsill

            Il-President

         C. ASHTON

      (1)  ĠU L 229, 31.8.1999, p. 3.

      (2)  It-test tal-Protokoll għandu jiġi ppubblikat flimkien mad-deċiżjoni dwar il-konklużjoni tiegħu.


title: Id-Deċiżjoni tal-Kunsill ta' l-14 ta' Diċembru, 2000. dwar il-konklużjoni ta' Ftehim permezz ta' Skambju ta' Ittri dwar l-applikazzjoni provviżorja tar-Raba’ Protokoll li jistabbilixxi l-kondizzjonijiet li għandhom x'jaqsmu mas-sajd li hemm provduti fil-Ftehim fuq is-sajd bejn il-Komunità Ekonomika Ewropea, minn naħa l-waħda, u l-Gvern tad-Danimarka u l-Gvern lokali ta' Greenland, minn naħa l-oħra

text:
Avviż Legali Importanti

|

32000D0815

Official Journal L 329 , 27/12/2000 P. 0046 - 0046

		Id-Deċiżjoni tal-Kunsillta' l-14 ta' Diċembru, 2000.dwar il-konklużjoni ta' Ftehim permezz ta' Skambju ta' Ittri dwar l-applikazzjoni provviżorja tar-Raba’ Protokoll li jistabbilixxi l-kondizzjonijiet li għandhom x'jaqsmu mas-sajd li hemm provduti fil-Ftehim fuq is-sajd bejn il-Komunità Ekonomika Ewropea, minn naħa l-waħda, u l-Gvern tad-Danimarka u l-Gvern lokali ta' Greenland, minn naħa l-oħra(2000/815/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) B'konformità mal-Ftehim fuq is-sajd bejn il-Komunità Ekonomika Ewropea, minn naħa waħda, u l-Gvern tad-Danimarka u l-Gvern lokali ta' Greenland, minn naħa l-oħra [1] dwar sajd fl-ibħra taż-żona Ekonomika Esklużiva ta' Greenland, il-Komunità u l-Gvern tad-Danimarka u l-Gvern Home Rule ta' Greenland kellhom taħditiet fuq Protokoll ta' implimenatzzjoni ġdid maħsub biex ikopri s-snin bejn l-2001 u l-2006.(2) Bħala riżultat ta' dawn it-taħdidiet, kien inizjalat Protokoll ġdid fit-13 ta' Settembru, 2000.(3) B'dan il-Protokoll ġdid, is-sajjieda tal-Komunità għandhom igawdu minn opportunitajiet ta' sajd fl-ibħra taħt il-ġurisdizzjoni ta' Greenland, mill-1 ta' Jannar, 2001, sal-31 ta' Diċembru, 2006.(4) Dan il-Protokoll għandu jkun applikat mill-1 ta' Jannar, 2001, jekk attivitajiet tas-sajd minn bastimenti tal-Komunità m'għandhomx ikunu imwaqqfa. Għal dak il-għan, iż-żewġ Partijiet inizjalaw Ftehim permezz ta' Skambju ta' Ittri li jipprovdi għall-applikazzjoni provviżorja tal-Protokoll inizjalat mill-jum wara dak li fih il-Protokoll fis-seħħ skada. Dak il-Ftehim għandu jkun approvat sakemm tkun adottata deċiżjoni finali skond l-Artikolu 37 tat-Trattat.(5) Sabiex ikun sgurat l-għajxien tas-sajjieda tal-Komunità, huwa importanti li jinfetaħ dan is-sajd fl-1 ta' Jannar, 2001; minħabba l-urġenza tal-każ, huwa imperattiv li tingħata eċċezzjoni għall-perjodu ta' sitt ġimgħat imsemmi fil-paragrafu 1(3) tal-Protokoll fuq il-funzjoni tal-Parlamenti nazzjonali ta' l-Unjoni Ewropea, anness mat-Trattat ta' Amsterdam,IDDEĊIEDA KIF ĠEJ:Artikolu 1Il-Ftehim permezz ta' Skambju ta' Ittri dwar l-applikazzjoni provviżorja tar-Raba’ Protokoll li jistabbilixxi l-kondizzjonijiet li għandhom x'jaqsmu mas-sajd ipprovduti fil-Ftehim fuq is-sajd bejn il-Komunità Ewropea, minn naħa waħda, u l-Gvern tad-Danimarka u l-Gvern lokali ta' Greenland, minn naħa l-oħra, huwa approvat permezz ta' din id-deċiżjoni f'isem il-Komunità.It-testi tal-Ftehim permezz ta' Skambju ta' Ittri u l-Protokoll huma hawn annessi.Artikolu 2Il-President tal-Kunsill huwa awtorizzat permezz ta' din id-Deċiżjoni li jaħtar il-persuni bis-setgħa li jiffirmaw il-Ftehim permezz ta' Skambju ta' Ittri sabiex jorbot lill-Komunità.Magħmula fi Brussel, fl-14 ta' Diċembru, 2000.Għall-KunsillIl-PresidentJ. Glavany[1] ĠU L 29, ta' l-1.2.1985, pġ. 9.--------------------------------------------------


title: Id-Deċiżjoni tal-Kunsill tad-9 ta'April 2001 dwar il-konklużjoni tal-Ftehim bejn l-Unjoni Ewropea u r-Repubblika Federali tal-Jugożlavja (FRY) fuq l-attivitajiet tal-Missjoni ta' Kontroll tal-Unjoni Ewropea (EUMM) fil-FRY

text:
Avviż Legali Importanti

|

32001D0352

Official Journal L 125 , 05/05/2001 P. 0001 - 0001

		Id-Deċiżjoni tal-kunsilltad-9 ta'April 2001dwar il-konklużjoni tal-Ftehim bejn l-Unjoni Ewropea u r-Repubblika Federali tal-Jugoslavja (FRY) fuq l-attivitajiet tal-Missjoni ta' Kontroll tal-Unjoni Ewropea (EUMM) fil-FRY(2001/352/CFSP)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea u partikolarment l-Artikolu 24 tiegħu,Wara li kkunsidra r-rakkomandazzjoni mill-Presidenza,Billi:(1) Fit-22 ta' Diċembru 2000, il-Kunsill adotta Azzjoni Konġunta 2000/811/CFSP fuq il-Missjoni ta' Kontroll tal-Unjoni Ewropea [1].(2) L-Artikolu 6 ta' dik l-Azzjoni Konġunta tipprovdi li r-regoli ddettaljati li jirregolaw l-operazzjonijiet ta' l-EUMM f'żoni tar-responsabbiltajiet tiegħu għandhom jiġu stipulati fl-arranġamenti li għandhom jiġu konklużi skond il-proċedura stipulata fl-Artikolu 24 tat-Trattat.(3) Wara d-Deċiżjoni tal-Kunsill tat-12 ta' Marzu 2001 li tawtorizza lil Presidenza biex tiftaħ negozjati, il-Presidenza nnegozjat ftehim mall-FRY fuq l-attivitajiet ta' l-EUMM.(4) Dak il-ftehin għandu jiġi approvat,IDDEĊIEDA DAN LI ĠEJ:Artikolu 1Il-Ftehim bejn l-Unjoni Ewropea u r-Repubblika Federali tal-Jugoslavja fuq l-attivitajiet tal-Missjoni ta' Kontroll tal-Unjoni Ewropea (EUMM) fir-Repubblika Federali tal-Jugoslavia hu hawnhekk approvat f'isem l-Unjoni Ewropea.It-test tal-Ftehim hu miżjud ma din id-Deċiżjoni.Artikolu 2Il-President tal- Kunsill hu hawnhekk awtorizzat li jinnomina persuna awtorizzata biex tiffirma l-Ftehim sabiex torbot l-Unjoni Ewropea.Artikolu 3Din id-Deċiżjoni għandha tiġi ppubblikata fil-Ġurnal Uffiċjali.Għandha tidħol fis-seħħ fid-data tal-pubblikazzjoni tagħha.Magħmula fil-Lussemburgu, fid-9 ta' April 2001.Għall-KunsillIl-PresidentA. Lindh[1] ĠU L 328, tal-31.12.2000, p. 53.--------------------------------------------------


title: 2009/817/KE: Deċiżjoni tal-Kunsill tas- 27 ta’ Ottubru 2009 li taħtar membru Franċiż fil-Kumitat tar-Reġjuni

text:
               7.11.2009

               MT

               Il-Ġurnal Uffiċjali tal-Unjoni Ewropea

               L 291/26

         DEĊIŻJONI TAL-KUNSILL
   tas-27 ta’ Ottubru 2009
   li taħtar membru Franċiż fil-Kumitat tar-Reġjuni
   (2009/817/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Franċiż,
   Billi:

               (1)

               Fl-24 ta’ Jannar 2006 il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Wara li ntemm il-mandat tas-Sur Bernard SOULAGE sar vakanti siġġu fil-Kumitat tar-Reġjuni.

         IDDEĊIEDA KIF ĠEJ:
   Artikolu 1
   Huwa b’dan maħtur mill-ġdid membru fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:
   Is-Sur Bernard SOULAGE, Vice-président du Conseil régional de Rhône-Alpes.
   Artikolu 2
   Din id-Deċiżjoni għandu jkollha effett mid-data tal-adozzjoni tagħha.

      Magħmul fil-Lussemburgu, is-27 ta’ Ottubru 2009.

            Għall-Kunsill

            Il-President

         C. BILDT

      (1)  ĠU L 56, 25.2.2006, p. 75.


title: 2010/1/: Deċiżjoni “Omnibus” Nru 1/2010 tal-Kumitat ta’ Kooperazzjoni UE – San Marino tad- 29 ta’ Marzu 2010 li tistabbilixxi diversi miżuri ta’ implimentazzjoni għall-Ftehim ta’ Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino

text:
               23.6.2010

               MT

               Il-Ġurnal Uffiċjali tal-Unjoni Ewropea

               L 156/13

         DEĊIŻJONI“OMNIBUS” Nru 1/2010 TAL-KUMITAT TA’ KOOPERAZZJONI UE – SAN MARINO
   tad-29 ta’ Marzu 2010
   li tistabbilixxi diversi miżuri ta’ implimentazzjoni għall-Ftehim ta’ Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino
   IL-KUMITAT TA’ KOOPERAZZJONI UE-SAN MARINO,
   Wara li kkunsidra l-Ftehim ta’ Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino (1), u b’mod partikolari l-Artikoli 7(2), 8(3), 13(2) u 23(3) tiegħu,
   Billi:

               (1)

               Il-Ftehim ta’ Kooperazzjoni u Unjoni Doganali bejn il-Komunità Ekonomika Ewropea u r-Repubblika ta’ San Marino (“il-Ftehim”) daħal fis-seħħ fl-1 ta’ April 2002.

               (2)

               B’riżultat tad-dħul fis-seħħ tal-Ftehim, il-Ftehim Interim dwar il-Kummerċ u l-Unjoni Doganali bejn il-Komunità Ekonomika Ewropea u r-Repubblika ta’ San Marino (2) ma baqax japplika.

               (3)

               Il-Kumitat ta’ Kooperazzjoni UE-San Marino (“il-Kumitat ta’ Kooperazzjoni”) huwa meħtieġ mill-Ftehim li jieħu numru ta’ deċiżjonijiet għall-implimentazzjoni tajba tiegħu.

               (4)

               L-Artikolu 7(2) tal-Ftehim jipprevedi li l-Kumitat ta’ Kooperazzjoni għandu jiddetermina f’aktar detall id-dispożizzjonijiet tal-Unjoni dwar it-tħaddim tal-unjoni doganali. Peress li jeżisti Kodiċi Doganali tal-Komunità, u li, bħalissa, l-approvazzjoni doganali ssir permezz tal-uffiċċji doganali tal-Unjoni, mhuwiex meħtieġ li tiġi stabbilita lista dettaljata tad-dispożizzjonijiet applikabbli.

               (5)

               Ir-Repubblika ta’ San Marino hija parti għall-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu (CITES). L-applikazzjoni tal-leġiżlazzjoni tal-Unjoni f’dan il-qasam mir-Repubblika ta’ San Marino tiffaċilita l-funzjonament tajjeb tal-unjoni doganali stabbilit mill-Ftehim.

               (6)

               Sabiex tkun konformi mal-Artikolu 6(4) u l-Artikolu 7(1) tal-Ftehim, ir-Repubblika ta’ San Marino għandha tieħu l-miżuri kollha meħtieġa biex tapplika fit-territorju tagħha leġislazzjoni tal-Unjoni fl-oqsma tas-sikurezza tal-ikel u materji veterinarji u fitosanitarji, sakemm dan ikun meħtieġ għall-funzjonament tajjeb tal-Ftehim. Għandha tiġi stabbilita kooperazzjoni amministrativa sabiex tingħata għajnuna lill-awtoritajiet tar-Repubblika ta’ San Marino f’dan ir-rigward.

               (7)

               L-Anness II għall-Ftehim iniżżel il-lista tal-uffiċċji doganali li jistgħu jwettqu l-formalitajiet ta’ approvazzjoni doganali f’isem u għall-kont tar-Repubblika ta’ San Marino. Billi l-Italja u r-Repubblika ta’ San Marino qablu li jżidu n-numru ta’ uffiċċji, bil-ħsieb li jitħeġġeġ l-iżvilupp ekonomiku billi jiġu ffaċilitati l-iskambji kummerċjali bejn ir-Repubblika ta’ San Marino u pajjiżi terzi, din il-lista għandha tiġi aġġornata.

               (8)

               Id-deċiżjonijiet tal-Kumitat ta’ Kooperazzjoni dwar il-kooperazzjoni doganali u adottati skont il-Ftehim Interim jibqgħu validi. Għalhekk huwa adatt li dawn jibqgħu fis-seħħ.

               (9)

               Il-Kumitat ta’ Kooperazzjoni għandu jiddeċiedi, skont l-Artikolu 8(3)(b) tal-Ftehim, dwar l-arranġamenti għat-tqegħid għad-dispożizzjoni tar-Repubblika ta’ San Marino d-dazji ta’ importazzjoni li jinġabru għall-kont tagħha. Huwa meħtieġ li l-perċentwali mnaqqas għall-ispejjeż ta’ amministrazzjoni jiġi allinjat mal-perċentwali previst fl-Artikolu 2(3) tad-Deċiżjoni tal-Kunsill 2000/597/KE,Euratom tad-29 ta’ Settembru 2000 dwar is-sistema tar-riżorsi tagħhom tal-Komunitajiet Ewropej (3),

         ADOTTA DIN ID-DEĊIŻJONI:
   Artikolu 1
   Ir-regoli ta’ proċedura tal-Kumitat ta’ Kooperazzjoni mniżżel fl-Anness I huma b’dan adottati.
   Artikolu 2
   1.   B’dan huwa stabbilit Kumitat ta’ Kooperazzjoni Doganali, li għandu l-inkarigu, b’mod partikolari, li jiżgura l-applikazzjoni korretta u uniformi tad-dispożizzjonijiet doganali tal-Ftehim, u li jopera taħt l-awtorità tal-Kumitat ta’ Kooperazzjoni.
   2.   Il-Kumitat ta’ Kooperazzjoni Doganali għandu jkun magħmul minn esperti doganali mill-Unjoni u mir-Repubblika ta’ San Marino. Il-Kumitat ta’ Kooperazzjoni Doganali għandu jiltaqa’ alternattivament taħt il-presidenza ta’ rappreżentant tal-Kummissjoni Ewropea u ta’ rappreżentant tar-Repubblika ta’ San Marino. Ir-regoli ta’ proċedura tal-Kumitat ta’ Kooperazzjoni għandhom japplikaw, mutatis mutandis, għall-Kumitat ta’ Kooperazzjoni Doganali.
   3.   Il-Kumitat ta’ Kooperazzjoni Doganali għandu jirrapporta regolarment lill-Kumitat ta’ Kooperazzjoni dwar il-ħidma tiegħu. Il-fluss ta’ informazzjoni għandu jseħħ permezz tas-segretarjat tal-Kumitat ta’ Kooperazzjoni. Il-Kumitat ta’ Kooperazzjoni Doganali għandu jirreferi lill-Kumitat ta’ Kooperazzjoni kwalunkwe każijiet li jqajmu mistoqsija ta’ prinċipju dwar l-interpretazzjoni tal-Ftehim.
   Artikolu 3
   1.   Ir-Repubblika ta’ San Marino għandha tapplika l-leġiżlazzjoni doganali tal-Unjoni hekk kif applikabbli fl-Unjoni, u b’mod partikolari l-Kodiċi Doganali tal-Komunità (4) u d-dispożizzjonijiet ta’ implimentazzjoni tiegħu. Ir-Repubblika ta’ San Marino għandha tapplika l-leġiżlazzjoni tal-Unjoni dwar il-kummerċ internazzjonali fl-ispeċijiet ta’ fawna u flora selvaġġi fil-periklu.
   2.   Għall-applikazzjoni ta’ sistemi doganali partikolari, kif ukoll għall-applikazzjoni tal-leġiżlazzjoni dwar il-kummerċ internazzjonali fl-ispeċijiet ta’ fawna u flora selvaġġi fil-periklu, it-territorju doganali tal-Unjoni u t-territorju tar-Repubblika ta’ San Marino għandhom jitqiesu bħala territorju doganali wieħed.
   Artikolu 4
   L-arranġamenti prattiċi għall-applikazzjoni tal-leġiżlazzjoni tal-Unjoni dwar is-sikurezza tal-ikel u materji veterinarji u fitosanitarji għandhom jiġu maqbula mid-dipartimenti tal-Kummissjoni Ewropea u l-Awtoritajiet tar-Repubblika ta’ San Marino.
   Artikolu 5
   F’każijiet fejn dispożizzjoni tal-Unjoni li għandha tiġi applikata mir-Repubblika ta’ San Marino skont l-Artikolu 7(1) tal-Ftehim, fl-oqsma doganali, ta’ politika kummerċjali komuni, ta’ sorveljanza tas-suq, tas-saħħa, ta’ sikurezza u protezzjoni tal-konsumaturi, ta’ kummerċ internazzjonali fl-ispeċijiet ta’ fawna u flora selvaġġi fil-periklu, ta’ agrikoltura, jew ta’ materji ta’ sikurezza tal-ikel jew materji veterinarji jew fitosanitarji, tipprovdi li, biex jiġu solvuti ċerti kwistjonijiet, għandha tittieħed deċiżjoni mill-Kummissjoni Ewropea, din id-deċiżjoni għandha tittieħed mill-awtoritajiet tar-Repubblika ta’ San Marino wara l-qbil mill-Kummissjoni Ewropea. Fejn tali dispożizzjoni tal-Unjoni tipprovdi li għandha tittieħed deċiżjoni jew li ssir komunikazzjoni minn Stat Membru, tali deċiżjoni għandha tittieħed jew tali komunikazzjoni għandha ssir mill-awtoritajiet tar-Repubblika ta’ San Marino. Dawk l-awtoritajiet għandhom jikkunsidraw l-opinjonijiet tal-kumitati xjentifiċi tal-Unjoni u jużaw bħala l-bażi għad-deċiżjonijiet tagħhom il-każistika tal-Qorti tal-Ġustizzja u l-prassi segwita mill-Kummissjoni Ewropea.
   Artikolu 6
   1.   Il-lista tal-uffiċċji doganali tal-Unjoni awtorizzati biex iwettqu approvazzjoni doganali ta’ merkanzija destinata għar-Repubblika ta’ San Marino annessa għall-Ftehim għandha tiġi sostitwita bil-lista mniżżla fl-Anness II għal din id-Deċiżjoni.
   2.   L-operazzjonijiet ta’ approvazzjoni doganali fir-rigward tal-esportazzjoni jistgħu jitwettqu fl-uffiċċji doganali Taljani kollha ħlief għall-formalitajiet:

               (a)

               li jitwettqu fi proċeduri doganali b’impatt ekonomiku;

               (b)

               li jikkonċernaw l-esportazzjoni ta’ armi, xogħlijiet tal-arti, prekursuri u prodotti b’użu doppju;

         li għandhom jitwettqu fl-uffiċċji u s-subuffiċċji elenkati fl-Anness II.
   Artikolu 7
   Il-proċeduri tat-tqegħid għad-dispożizzjoni tat-Teżor ta’ San Marino tad-dazji tal-importazzjoni miġbura mill-Unjoni f’isem ir-Repubblika ta’ San Marino huma stabbiliti fl-Anness III.
   Artikolu 8
   1.   Id-Deċiżjoni Nru 3/92 tal-Kumitat ta’ Kooperazzjoni KEE-San Marino tat-22 ta’ Diċembru 1992 dwar l-arranġamenti għall-provvediment ta’ għajnuna reċiproka skont l-Artikolu 13 tal-Ftehim bejn il-Komunità u San Marino (5) għandha tibqa’ fis-seħħ u għandha tikkostitwixxi implimentazzjoni tal-Artikolu 23(8) tal-Ftehim.
   2.   Id-Deċiżjoni Nru 4/92 tal-Kumitat ta’ Kooperazzjoni KEE-San Marino tat-22 ta’ Diċembru 1992 dwar ċerti metodi ta’ kooperazzjoni amministrattiva għall-implimentazzjoni ta’ Ftehim Intermin u l-proċedura għall-ispedizzjoni ta’ merkanzija lejn ir-Repubblika ta’ San Marino (6), kif emendata bid-Deċiżjoni Nru 1/2002 tal-Kumitat ta’ Kooperazzjoni KE-San Marino (7), għandha tibqa’ fis-seħħ. Hija għandha tikkostitwixxi l-implimentazzjoni tal-Artikoli 8(3)(a) u (c) u l-Artikolu 23(8) tal-Ftehim u għandha tapplika mutatis mutandis għall-użu tat-tekniki ta’ pproċessar ta’ data elettronika fil-proċedura ta’ transitu tal-Unjoni.
   Artikolu 9
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-29 ta’ Marzu 2010.

            Għall-Kumitat ta’ Kooperazzjoni

            Il-President

         Gianluca GRIPPA

      (1)  ĠU L 84, 28.3.2002, p. 43.

      (2)  ĠU L 359, 9.12.1992, p. 14.

      (3)  ĠU L 253, 7.10.2000, p. 42.

      (4)  Ir-Regolament tal-Kunsill (KEE) Nru 2913/92 li jwaqqaf il-Kodiċi Doganali tal-Komunità, li ġie emendat diversi drabi. Ir-Regolament (KEE) Nru 2913/92 ġie sostitwit bir-Regolament (KE) Nru 450/2008 tal-Parlament Ewropew u tal-Kunsill li jistabbilixxi l-Kodiċi Doganali Komunitarju (Kodiċi Doganali Modernizzat), bil-mod previst fl-Artikolu 188 tar-Regolament (KE) Nru 450/2008.

      (5)  ĠU L 42, 19.2.1993, p. 29.

      (6)  ĠU L 42, 19.2.1993, p. 34.

      (7)  ĠU L 99, 16.4.2002, p. 23.

      ANNESS I

         REGOLI TA’ PROĊEDURA TAL-KUMITAT TA’ KOOPERAZZJONI UE-SAN MARINO

      Artikolu 1
      Il-Presidenza tal-Kumitat ta’ Kooperazzjoni għandha ssir fuq rotazzjoni għal perijodu ta’ sitt xhur kif ġej:

                  (a)

                  mill-1 ta’ Jannar sat-30 ta’ Ġunju minn rappreżentant tal-Kummissjoni Ewropea;

                  (b)

                  mill-1 ta’ Lulju sal-31 ta’ Diċembru minn rappreżentant tar-Repubblika ta’ San Marino.

            Artikolu 2
      Il-President tal-Kumitat ta’ Kooperazzjoni għandu jistabbilixxi, b’segwitu għall-ftehim taż-żewġ delegazzjonijiet, id-data u l-post tal-laqgħat. Dawn għandhom isiru fuq rotazzjoni fi Brussell u fir-Repubblika ta’ San Marino.
      Artikolu 3
      Qabel kull laqgħa, il-President għandu jiġi infurmat dwar il-kompożizzjoni prevista ta’ kull delegazzjoni.
      Artikolu 4
      1.   Il-President għandu jfassal aġenda proviżorja għal kull laqgħa. Din għandha tintbagħat liż-żewġ delegazzjonijiet mhux aktar tard minn 15-il jum qabel il-bidu tal-laqgħa.
      2.   L-aġenda proviżorja għandha tinkludi punti li dwarhom tkun intbagħtet dokumentazzjoni liż-żewġ delegazzjonijiet mhux aktar tard mid-data meta tintbagħat l-aġenda proviżorja.
      3.   Il-President jista’, bil-qbil taż-żewġ delegazzjonijiet, inaqqas l-iskadenzi previsti fil-paragrafi 1 u 2 biex jiġu kkunsidrati ċirkostanzi partikolari.
      4.   L-aġenda għandha tiġi adottata mill-Kumitat ta’ Kooperazzjoni fil-bidu ta’ kull laqgħa. L-inklużjoni fl-aġenda ta’ kwalunkwe punt minbarra dawk li jkun hemm fl-aġenda proviżorja għandha ssir bil-qbil tal-Unjoni u r-Repubblika ta’ San Marino.
      Artikolu 5
      1.   Sakemm ma jkunx deċiż mod ieħor, il-laqgħat tal-Kumitat ta’ Kooperazzjoni m’għandhomx ikunu pubbliċi.
      2.   Mingħajr preġudizzju għal dispożizzjonijiet oħra applikabbli, id-deliberazzjonijiet tal-Kumitat ta’ Kooperazzjoni għandhom ikunu koperti bl-obbligu tas-sigriet professjonali, sakemm il-Kumitat ma jiddeċidix mod ieħor.
      Artikolu 6
      Id-deliberazzjonijiet tal-Kumitat ta’ Kooperazzjoni jistgħu jsiru bi proċedura bil-miktub jekk l-Unjoni u r-Repubblika ta’ San Marino jaqblu dwar dan.
      Artikolu 7
      L-atti li jiġu adottati mill-Kumitat ta’ Kooperazzjoni għandhom jiġu ffirmati mill-President.
      Artikolu 8
      1.   Ir-rakkomandazzjonijiet u d-deċiżjonijiet tal-Kumitat ta’ Kooperazzjoni taħt l-Artikolu 23 tal-Ftehim għandhom jiġu intitolati “Rakkomandazzjoni” jew “Deċiżjoni” segwit minn numru tas-serje u referenza għas-suġġett tagħhom.
      2.   Ir-rakkomandazzjonijiet u d-deċiżjonijiet tal-Kumitat ta’ Kooperazzjoni għandhom jintbagħtu lid-destinatarji msemmija fl-Artikolu 10.
      Artikolu 9
      1.   Għandu jiġu stabbilit bi qbil komuni rekord tal-konklużjonijiet adottati mill-Kumitat ta’ Kooperazzjoni.
      2.   Is-servizzi tas-segretarjat għandhom jiġu pprovduti b’mod konġunt minn rappreżentant tal-Kummissjoni Ewropea u minn rappreżentant tar-Repubblika ta’ San Marino.
      Artikolu 10
      Il-komunikazzjonijiet kollha tal-President previsti f’dawn ir-regoli ta’ proċedura għandhom jintbagħtu lill-Kummissjoni Ewropea u lir-Repubblika ta’ San Marino.
      Artikolu 11
      1.   Il-Partijiet Kontraenti għandhom iħallsu għall-ispejjeż li jġarrbu għall-parteċipazzjoni tagħhom fil-laqgħat tal-Kumitat ta’ Kooperazzjoni, kemm fir-rigward ta’ spejjeż ta’ persunal, ivvjaġġar u għall-għixien ta’ kuljum kif ukoll ta’ spejjeż ta’ posta u telekomunikazzjoni.
      2.   L-ispejjeż relatati mal-organizzazzjoni prattika tal-laqgħat (post, rekwiżiti, eċċ.) għandhom jitħallsu mill-Unjoni jew mir-Repubblika ta’ San Marino skont il-post fejn issir il-laqgħa.
      Artikolu 12
      Il-lingwi uffiċjali tal-Kumitat ta’ Kooperazzjoni għandhom ikunu l-lingwi uffiċjali tal-Istituzzjonijiet tal-Unjoni Ewropea.
      Artikolu 13
      Il-korrispondenza intiża għall-Kumitat ta’ Kooperazzjoni għandha tkun indirizzata lill-President tiegħu fis-Segretarjat tal-Kumitat ta’ Kooperazzjoni, bl-użu tal-indirizz tal-Kummissjoni Ewropea.

      ANNESS II

         Lista ta’ uffiċċji doganali tal-Unjoni awtorizzati biex iwettqu approvazzjoni doganali ta’ merkanzija ddestinata għar-Repubblika ta’ San Marino

                  —

                  ANCONA Ufficio delle Dogane di Ancona; Sezione Operativa Territoriale di Falconara Aeroporto.

                  —

                  BOLOGNA Ufficio delle Dogane di Bologna, Sezione Operativa Territoriale Aeroporto “G. Marconi”.

                  —

                  FORLÌ Ufficio delle Dogane di Forlì-Cesena; Sezione Operativa Territoriale Aeroporto “Ridolfi”.

                  —

                  GENOVA Ufficio delle Dogane di Genova; Sezione Operativa Territoriale Passo Nuovo; Sezione Operativa Territoriale Voltri; Sezione Operativa Territoriale Aeroporto.

                  —

                  GIOIA TAURO Ufficio delle Dogane di Gioia Tauro.

                  —

                  LA SPEZIA Ufficio delle Dogane di La Spezia.

                  —

                  LIVORNO Ufficio delle Dogane di Livorno.

                  —

                  MILANO Ufficio delle Dogane di Varese, Sezione Operativa Territoriale di Malpensa.

                  —

                  ORIO AL SERIO Ufficio delle Dogane di Bergamo, Sezione Operativa Territoriale di Orio al Serio.

                  —

                  RAVENNA Ufficio delle Dogane di Ravenna; Sezione Operativa Territoriale di San Vitale.

                  —

                  RIMINI Ufficio delle Dogane di Rimini; Sezione Operativa Territoriale di Aeroporto “F. Fellini”.

                  —

                  ROMA Ufficio delle Dogane di Roma II; Sezione Operativa Territoriale di Fiumicino.

                  —

                  TARANTO Ufficio delle Dogane di Taranto.

                  —

                  TRIESTE Ufficio delle Dogane di Trieste; Sezione Operativa Territoriale di Porto industriale; Sezione Operativa Territoriale di Punto Franco Vecchio; Sezione Operativa Territoriale di Punto Franco Nuovo.

                  —

                  VENEZIA Ufficio delle Dogane di Venezia; Sezione Operativa Territoriale di Interporto; Sezione Operativa Territoriale di Portogruaro.

      ANNESS III

         Proċeduri għat-tqegħid għad-dispożizzjoni tat-Teżor ta’ San Marino tad-dazji ta’ importazzjoni miġbura mill-Unjoni f’isem ir-Repubblika ta’ San Marino

      Artikolu 1
      Fir-rigward tal-istabbiliment, il-monitoraġġ u t-tqegħid għad-dispożizzjoni tad-dazji ta’ importazzjoni miġbura fuq il-merkanzija ddestinata għar-Repubblika ta’ San Marino, l-Artikolu 3, l-Artikolu 6(1), (3)(a) u (b) u l-ewwel subparagrafu tal-paragrafu 4, l-Artikolu 10(1) u l-Artikolu 17(2) tar-Regolament (KE, Euratom) Nru 1150/2000 (1) għandhom japplikaw mutatis mutandis. B’mod partikolari, għandhom japplikaw id-dispożizzjonijiet li ġejjin:

                  (a)

                  l-Istati Membri tal-Unjoni b’uffiċċji doganali elenkati fl-Anness II għad-Deċiżjoni għandhom iżommu kontijiet separati għad-dazji ta’ importazzjoni miġbura fuq merkanzija ddestinata għar-Repubblika ta’ San Marino, identiċi għal dawk previsti fir-rigward tar-riżorsi proprji tal-Unjoni fl-Artikolu 6(1) u (3)(a) u (b) tar-Regolament (KE, Euratom) Nru 1150/2000;

                  (b)

                  id-dazji ta’ importazzjoni li jirrelataw mad-dokumenti T2 SM jew T2L SM għandhom jiġu stabbiliti mill-uffiċċji doganali msemmija fl-Anness II għal din id-Deċiżjoni fil-mument li jiddaħħlu fil-kontijiet u għandhom jiddaħħlu fil-kontijiet imsemmija fil-punt (a).
                  Fejn l-uffiċċju doganali tat-tluq tal-proċedura tat-transitu T2 SM jew tal-ħruġ tad-dokument T2L SM ma jkunx irċieva l-informazzjoni meħtieġa biex jiġi pprovat li l-merkanzija tkun waslet fir-Repubblika ta’ San Marino lill-uffiċċju doganali tat-tluq jew tal-ħruġ, fi żmien tliet xhur, għandha ssir korrezzjoni għall-annotazzjoni inizjali fil-kontijiet.
                  F’dan il-każ, id-dazji ta’ importazzjoni għandom jiġu stabbiliti bħala riżorsi proprji tal-Unjoni u jerġgħu jiddaħħlu fil-kontijiet skont l-Artikolu 6(3)(a) tar-Regolament (KE, Euratom) Nru 1150/2000 jew, kif adatt, fil-kontijiet separati skont l-Artikolu 6(3)(b) ta’ dak ir-Regolament.
                  Il-proċedura msemmija hawn fuq għandha tapplika mutatis mutandis għall-prodotti li jikkumpensaw jew għall-merkanzija fl-istat naturali tagħha mibjugħa fit-territorju tar-Repubblika ta’ San Marino taħt arranġamenti ta’ pproċessar ‘il ġewwa (inward processing) jew għall-merkanzija taħt arranġamenti ta’ importazzjoni temporanji li għalihom ikun irriżulta dejn doganali;

                  (c)

                  l-Istati Membri kkonċernati għandhom, skont l-ewwel subparagrafu tal-Artikolu 6(4) tar-Regolament (KE, Euratom) Nru 1150/2000, jibagħtu lill-Kummissjoni Ewropea rekords tal-kontijiet tagħhom flimkien ma’ dawk li jirrigwardaw ir-riżorsi proprji. Ir-rekords, stabbiliti bl-istess mod bħalma jkunu għar-riżorsi proprji, għandhom jindikaw ukoll l-ammont totali tad-dazji ta’ importazzjoni miġbura minn kull uffiċċju doganali;

                  (d)

                  id-dokumenti ġustifikattivi għandhom jinżammu skont l-ewwel u t-tieni subparagrafi tal-Artikolu 3 tar-Regolament (KE, Euratom) Nru 1150/2000. Dawn id-dokumenti u d-dokumenti relatati mar-riżorsi proprji għandhom jiġu ffajljati separatament;

                  (e)

                  il-korrezzjonijiet għad-drittijiet stabbiliti jew għall-kontijiet li jsiru wara l-31 ta’ Diċembru tat-tielet sena wara s-sena tal-istabbiliment inizjali m’għandhomx jiddaħħlu fil-kontijiet, ħlief għall-punti nnotifikati wara din id-data mill-Kummissjoni jew minn Stat Membru jew mir-Repubblika ta’ San Marino;

                  (f)

                  l-Artikolu 18 tar-Regolament (KE, Euratom) Nru 1150/2000 għandu japplika. Il-miżuri ta’ spezzjoni inkwistjoni għandhom japplikaw ukoll għad-dokumenti msemmija fil-punt (b) tal-ewwel subparagrafu tal-Artikolu 18(2) li juru li l-merkanzija tkun waslet fir-Repubblika ta’ San Marino. L-uffiċjali awtorizzati mir-Repubblika ta’ San Marino jistgħu jipparteċipaw f’dawn il-miżuri ta’ spezzjoni;

                  (g)

                  l-Istati Membri inkwistjoni għandhom jikkreditaw il-kont tal-Kummissjoni Ewropea previst fl-Artikolu 9 tar-Regolament (KE, Euratom) Nru 1150/2000, fl-iskadenzi indikati fl-Artikolu 10(1) ta’ dak ir-Regolament u wara t-tnaqqis tal-ispejjeż tal-ġbir, id-drittijiet imdaħħla fil-kontijiet previsti fl-Artikolu 6(3)(a) u (b) ta’ dak ir-Regolament.
                  Il-perċentwali li l-Unjoni tista’ tnaqqas, bħala spejjeż ta’ ġbir, mid-dazji tal-importazzjoni li jinġabru mill-Unjoni f’isem ir-Repubblika ta’ San Marino huwa stabbilit għal 25 %;

                  (h)

                  l-Istati Membri inkwistjoni għandhom jinħelsu mill-obbligu li jagħmlu għad-dispożizzjoni tal-Kummissjoni Ewropea l-ammonti li jikkorrispondu għad-dazji rreġistrati għar-Repubblika ta’ San Marino ladarba biss li jkunu ġew sodisfatti l-kondizzjonijiet stabbiliti fl-Artikolu 17(2) tar-Regolament (KE, Euratom) Nru 1150/2000.

            Artikolu 2
      Il-Kummissjoni Ewropea għandha titrasferixxi l-ammonti kkreditati f’kont miftuħ mir-Repubblika ta’ San Marino fi żmien tletin jum min-notifika mill-Istati Membri li ammont ikun ġie kkreditat. Ir-Repubblika ta’ San Marino għandha tinforma lill-Kummissjoni Ewropea dwar id-dettalji tal-kont li għandu jiġi kkreditat u għandha tħallas għall-ispejjeż tal-kont.
      Artikolu 3
      Fl-implimentazzjoni tal-punti (a) u (b) tal-Artikolu 1, għandu japplika l-Appendiċi.

         (1)  Ir-Regolament tal-Kunsill (KE, Euratom) Nru 1150/2000 tat-22 ta’ Mejju 2000 li jimplimenta d-Deċiżjoni 2007/436/KE, Euratom dwar is-sistema tar-riżorsi tagħhom tal-Komunitajiet Ewropej (ĠU L 130, 31.5.2000, p. 1).

         Appendiċi

            Proċedura amministrativa applikabbli fl-implimentazzjoni tal-punti (a) u (b) tal-Artikolu 1

         1.   Kompletar tal-formalitajiet fl-uffiċċji doganali awtorizzati biex il-merkanzija tiġi rilaxxata għaċ-ċirkolazzjoni ħielsa
         Meta l-merkanzija ddestinata għar-Repubblika ta’ San Marino tiġi rilaxxata għaċ-ċirkolazzjoni ħielsa, din tkun koperta bi proċedura ta’ transitu T2 SM jew b’dokument T2L SM kif adatt. Id-dazji ta’ importazzjoni għandhom jiddaħħlu fil-kontijiet fl-iskadenzi stipulati mil-leġiżlazzjoni tal-Unjoni rilevanti.
         Għall-finijiet ta’ kontroll, id-dazji mdaħħla fil-kontijiet għandhom jitniżżlu wkoll f’reġistru, li jinżamm speċifikament għal dan l-iskop mill-uffiċċju doganali kkonċernat, li jkun fih id-dettalji tal-importazzjonijiet kollha ddestinati għar-Repubblika ta’ San Marino, inkluża r-referenza għall-merkanzija importata, id-data tal-aċċettazzjoni tad-dikjarazzjoni ta’ importazzjoni, l-elementi ta’ tassazzjoni, l-ammont ta’ dazju involut u n-numru ta’ referenza tal-moviment jew id-dokument maħruġ (T2 SM jew T2L SM).
         L-awtoritajiet tar-Repubblika ta’ San Marino, bl-użu tal-messaġġ ta’ “avviż tal-wasla”, għandhom jinnotifikaw lill-uffiċċju tat-tluq bil-wasla tal-merkanzija fil-jum li din tiġi ppreżentata fl-uffiċċju tad-destinazzjoni u għandhom jibagħtu l-messaġġ ta’ “riżultati tal-kontroll” lill-uffiċċju tat-tluq sa mhux aktar tard mit-tielet jum wara l-jum li fih il-merkanzija tiġi ppreżentata fl-uffiċċju tad-destinazzjoni.
         Fejn jintuża dokument T2 SM jintuża fil-proċedura ta’ alternattiva għat-transitu (transit fallback procedure), jew dokument T2L SM, l-uffiċċju doganali għandu jindika fuq dawn id-dokumenti l-iskadenza ta’ tliet xhur mid-data tal-ħruġ tad-dokumenti msemmija għar-ritorn tal-kopja Nru 5 tad-dokument T2 SM jew il-kopja tad-dokument T2L SM, ittimbrata kif dovut mill-awtoritajiet tar-Repubblika ta’ San Marino, lill-uffiċċju doganali tal-ħruġ.
         2.   Kompletar tal-formalitajiet ta’ kontijiet fl-uffiċċji doganali awtorizzati
         Id-dazji ta’ importazzjoni għandhom jiddaħħlu fil-kontijiet “San Marino” (proċedura ekwivalenti għal dik iddettaljata fl-Artikolu 6(3)(a) tar-Regolament (KE, Euratom) Nru 1150/2000) skont id-dispożizzjonijiet ta’ dak l-Artikolu.
         Madankollu, l-awtoritajiet tal-Istati Membri bl-uffiċċji doganali elenkati fl-Anness II jistgħu jiddeċiedu li ma jdaħħlux annotazzjoni fil-kontijiet “San Marino” jekk id-dazji stabbiliti li għalihom tkun ġiet ipprovduta s-sigurtà jkunu ġew sfidati u jistgħu jkunu soġġetti għal tibdil wara r-riżoluzzjoni tat-tilwim li jkun tqajjem. F’din l-eventwalità, u sakemm jiġu konklużi l-proċeduri nazzjonali amministrattivi u/jew ġudizzjarji riżultanti tal-awtoritajiet kompetenti, l-ammont ta’ dazji ta’ importazzjoni għandu jiddaħħal f’kontijiet “San Marino” separati (proċedura analoga għal dik iddettaljata fl-Artikolu 6(3)(b) tar-Regolament (KE, Euratom) Nru 1150/2000).
         Għall-finijiet ta’ dan il-paragrafu, dawn li ġejjin għandhom jiġu kkunsidrati bħala “awtoritajiet kompetenti”:

                     —

                     għal kull kwistjoni relatata mal-implimentazzjoni tal-liġijiet, ir-regolamenti jew id-dispożizzjonijiet leġiżlattivi applikabbli għal materji doganali, l-awtoritajiet amministrattivi jew ġudizzjarji tal-Istat Membru li jkunu wettqu l-approvazzjoni doganali jew, fejn meħtieġ, dawk tal-Unjoni;

                     —

                     għal kull kwistjoni relatata mad-dispożizzjonijiet ta’ proċedura (notifiki, skadenzi, eċċ.), l-awtoritajiet amministrattivi jew ġudizzjarji tal-Istat Membru li jkunu wettqu l-approvazzjoni doganali;

                     —

                     għal kull kwistjoni relatata mal-implimentazzjoni ta’ miżura implimentattiva li tikkonċerna l-irkupru sfurzat tad-djun fit-territorju tar-Repubblika ta’ San Marino, l-awtoritajiet ġudizzjarji tar-Repubblika ta’ San Marino.

               3.   Kwittanza tal-proċedura ta’ transitu u ritorn tad-dokumenti ġustifikattivi
         L-operazzjoni ta’ transitu tista’ tinħarġilha kwittanza meta l-uffiċċju doganali tat-tluq tal-merkanzija jkun irċieva l-messaġġi adatti ta’ “avviż tal-wasla” u “riżultati tal-kontroll” fl-iskadenzi previsti mil-leġiżlazzjoni doganali tal-Unjoni.
         Meta tiġi użata l-proċedura ta’ alternattiva għat-transitu jew inħareġ dokument T2L SM, il-kopja Nru 5 tad-dokument T2 SM jew il-kopja tad-dokument T2L SM, ittimbrati kif dovut mill-awtoritajiet tar-Repubblika ta’ San Marino, jiġu rritornati lill-uffiċċju doganali tal-ħruġ fl-iskadenza ta’ tliet xhur imsemmija fir-raba’ subparagrafu tal-paragrafu 1.
         Fejn il-messaġġi msemmija fl-ewwel subparagrafu ma jiġux ippreżentati jew fejn il-kopja Nru 5 tad-dokument T2 SM jew il-kopja tad-dokument T2L SM ma tiġix ritornata lill-uffiċċju tat-tluq fl-iskadenza stipulata, għandha tiddaħħal annotazzjoni fir-reġistru msemmi hawn fuq u ssir korrezzjoni fl-annotazzjoni inizjali fil-kontijiet. F’dan il-każ, id-dazji tal-importazzjoni għandhom jiġu stabbiliti bħala riżorsi proprji tal-Unjoni u jiddaħħlu fil-kontijiet iddettaljati fl-Artikolu 6(3)(a) tar-Regolament (KE, Euratom) Nru 1150/2000 jew, fejn xieraq, fil-kontijiet separati msemmija fl-Artikolu 6(3)(b) ta’ dak ir-Regolament.
         Din l-annotazzjoni għandha tkun mingħajr preġudizzju għal kwalunkwe korrezzjoni li tista’ tkun meħtieġa fid-dawl tal-investigazzjoni mmexxija fil-kuntest tal-arranġamenti ta’ transitu tal-Unjoni jew bħala riżultat tal-azzjoni li tittieħed fil-kuntest ta’ għajnuna reċiproka kif stabbilit fid-Deċiżjoni Nru 3/92 tal-Kumitat ta’ Kooperazzjoni KEE-San Marino.
         4.   Applikazzjoni tal-proċedura speċifika fil-kuntest ta’ pproċessar ‘il ġewwa u arranġamenti ta’ importazzjoni temporanja
         Il-proċedura msemmija hawn fuq għandha tapplika mutatis mutandis għall-prodotti li jikkumpensaw jew għall-merkanzija fl-istat naturali tagħha mibjugħa ġewwa t-territorju tar-Repubblika ta’ San Marino skont l-arranġamenti ta’ pproċessar ‘il ġewwa jew għall-merkanzija li taqa’ taħt l-arranġamenti ta’ importazzjoni temporanja li għaliha jkun irriżulta dejn doganali.


title: Id-Deċiżjoni meħuda bi qbil komuni mir-rappreżentanti tal-gvernijiet ta' l-istati membri li tistabbilixxi s-sede ta' l-uffiċċju tal-komunità dwar il-varjeta' tal-pjanti (97/C 36/01)

text:
Avviż Legali Importanti

|

41997D0205(01)

Official Journal C 036 , 05/02/1996 P. 0001 - 0001

		Id-Deċiżjoni meħuda bi qbil komuni mir-rappreżentanti tal-gvernijiet ta' l-istati membri li tistabbilixxi s-sede ta' l-uffiċċju tal-komunità dwar il-varjetà tal-pjanti(97/C 36/01)IR-RAPPREŻENTANTI TAL-GVERNIJIET TA' L-ISTATI MEMBRI,Wara li kkunsidraw l-Artikolu 216 tat-Trattat li jistabbilixxi l-Komunità Ewropea,Wara li kkunsidraw ir-Regolament tal-Kunsill (KE) Nru 2100/94 tas-27 ta' Lulju 1994 rigward id-drittijiet Komunitarji dwar il-varjetà tal-pjanti [1],Billi huwa meħtieġ li tiġi stabbilita s-sede ta' l-Uffiċċju tal-Komunità dwar il-Varjetà tal-Pjanti,IDDEĊIDEW KIF ĠEJ:Artikolu 1L-Uffiċċju tal-Komunità dwar il-Varjetà tal-Pjanti għandu jkollu s-sede tiegħu f'Angers.Artikolu 2Din id-Deċiżjoni, li għandha tkun ippubblikata fil-Ġurnal Uffiċjali tal-Komunitajiet Ewropej, għandha tidħol fis-seħħ illum.Magħmula fi Brussel, fis-6 ta' Diċembru 1996.Għall-KunsillIl-PresidentD. Spring[1] ĠU L 227, ta' l-1.9.1994, p. 1.--------------------------------------------------


title: Id-Deċiżjoni tal-Kunsill tal-24 ta’ Marzu 1997It-test konsolidat ta’ din id-Deċiżjoni jinkorpora l-korrezzjonijiet approvati mill-Kunsill fl-14 ta’ Mejju 1997. li tikkonċerna l-eliminazzjoni tad-dazji minn fuq xi xorb alkoholiku

text:
Avviż Legali Importanti

|

31997D0360

Official Journal L 155 , 12/06/1997 P. 0060 - 0060

		Id-Deċiżjoni tal-Kunsilltal-24 ta’ Marzu 1997 [1]li tikkonċerna l-eliminazzjoni tad-dazji minn fuq xi xorb alkoholiku(97/360/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunitàjiet Ewropej, u b’mod partikolari l-Artikolu 113, flimkien ma’ l-Artikolu 228 (2) l-ewwel sentenza, tiegħu,Wara li kkunsidra l-proposta mill-Kummissjoni,Billi l-eliminazzjoni tat-tariffi mill-Istati Uniti u l-Komunità Ewropa hi kkunsidrata bħala ta’ benefiċċju totali;Billi l-Istati Uniti u l-Komunitàjiet Ewropej ippreparaw Ftehim fil-forma ta’ Memorandum ta’ Ftehim fuq xorb alkoholiku; billi l-Ftehim jinkludi modifiki għal Skeda KE-Spirti CXL li għandha tiġi sottomessa lill-Organizzazzjoni għall-Kummerċ Dinji;Billi l-Ftehim fil-forma ta’ Memorandum ta’ Ftehim bejn l-Istati Uniti u l-Komunitàjiet Ewropej fuq xorb alkoholiku għandu jiġi approvat f’isem il-Komunit,IDDEĊIEDA DAN LI ĠEJ:Artikolu 1Il-Ftehim fil-forma ta’ Memorandum ta’ Ftehim bejn il-Komunità u l-Istati Uniti ta’ l-Amerika dwar xorb alkoħoliku huwa b’hekk approvat f’isem il-Komunità.It-test tal-Ftehim huwa mehmuż ma’ din id-Deċiżjoni.Artikolu 2Il-Kummissjoni hija b’dan awtorizzata biex tissottometti lill-Organizzazjoni għall-Kummerċ Dinji il-modifiki għall-iskeda tal-Komunità kif preskritt fl-Iskeda KE-Spirti CXL li tinsab fil-Ftehim hawn mehmuż.Artikolu 3Il-President tal-Kunsill huwa b’dan awtorizzat biex jinnomina l-persuna li jkollha l-poter li tiffirma l-Ftehim fil-forma ta’ Memorandum ta’ Ftehim sabiex jorbot lill-Komunità.Artikolu 4Din id-Deċiżjoni għandha tiġi pubblikata fil-Ġurnal Uffiċjali tal-Komunitàjiet Ewropej.Magħmhula fi Brussels, fl-24 ta’ Marzu 1997.F’isem il-KunsillIl-PresidentH. Van Mierlo[1] It-test konsolidat ta’ din id-Deċiżjoni jinkorpora l-korrezzjonijiet approvati mill-Kunsill fl-14 ta’ Mejju 1997.--------------------------------------------------